b'\n_START_ARTICLE_\nVM i bandy for kvinder\n_START_PARAGRAPH_\nVerdensmesterskabet i bandy for kvinder er en turnering for kvindelige bandylandshold fra hele verden arrangeret af Federation of International Bandy. Det f\xc3\xb8rste mesterskab blev afviklet i 2004, og siden da er mesterskabet blevet afviklet hver andet \xc3\xa5r, bortset fra en ekstra udgave i 2007._NEWLINE_De seks f\xc3\xb8rste VM-titler blev vundet af Sverige foran Rusland, men i 2014 lykkedes det for Rusland at vinde guldmedaljerne for f\xc3\xb8rste gang._NEWLINE_Sverige, Rusland, Finland, Norge og USA har deltaget i samtlige VM-turneringer. Canada debuterede i 2006 og har deltaget lige siden da. Ungarn deltog i 2007 og 2008, mens Kina for f\xc3\xb8rste gang var med i 2016. i 2018 debuterede to hold: Estland og Schweiz.'